હવે ઝેરનાં ખરાં પારખાં તો વડોદરા અને રતલામ વચ્ચે થવાનાં હતાં. અમારે મુંબઈથી આવતા ફ્રન્ટિઅરમાં બેસવાનું હતું, જે અંગે અમે વારંવાર કહી ચૂક્યા છીએ અને જરૂર જણાયે ફરીથી કહેતા પણ રહીશું ! હું પ્લેટફોર્મ ઉપર ઊભોઊભો પાણીની પાઈપલાઈનો ઉપર બેઠેલા કાગડાઓને કાગારોળ કરતા સાંભળી રહ્યો હતો અને કંઈક અશુભ અશુભનો આભાસ મને થઈ રહ્યો હતો ! મને એમ થયા કરતું હતું કે મધ્યપ્રદેશમાંથી પસાર થતી આ ટ્રેઈનને ત્યાંના કુખ્યાત બહારવટિયાઓ તો નહિ લૂંટે, પણ ભૂતકાળમાં પોલિસ સાથેની મુઠભેડમાં માર્યો ગએલો અને અવગતિયો બનેલો એવો કોઈ બહારવટિયો રેલવેના ટિકિટચેકર તરીકેનો પુનર્જન્મ લઈને અમને બંનેને જરૂર લૂંટી લેશે 1